464 



af samtlige Lænde- og Bækkenhvirvler. Bevægeligheden 

 mellem denne Hvirvelgruppe og den foregaaende var endda 

 kun ringe, derimod betingede Leddet mellem 2den og 3dje 

 Brysthvirvel Hovedets Bevægelighed, gjorde det muligt at 

 strække det frem og atter paa Skildpadders Vis trække det 

 ind i Pansrets forreste Aabning. Og endelig forbavses 

 man over de i Sammenligning med Brystkassen enormt 

 udviklede Bækkenknogler, der baade fra Hofte- og Sæde- 

 benene sende brede mægtige Benpiller op imod Rygpansret 

 for at bære dette, i hvilket Øjemed der ydermere fandt en 

 virkelig Sammenvoxning Sted mellem deres Endeflader og 

 Pansrets Inderside. — Af de Forskjelligheder, der karak- 

 terisere de enkelte Slægter, skal her exempelvis nævnes 

 Tæernes Antal: Panochthus og Hoplophorus havde 

 kun 4 Tær paa alle Fødder : Indertaaen (Tomlen) mangler 

 nemlig baade for og bag, som man vil kunne se det af 

 Fig. 20; hos de egentlige Glyptodon-Arter, der des- 

 uden ere endnu mere lavbenede og kortfodede end de to 

 andre Slægter, fandtes derimod alle 5 Bagtær, og den 

 manglende Finger paa Forfødderne er ikke Tomlen, men 

 Lillefingeren. Det vilde føre os for vidt at gaa ind selv 

 paa de mere iøjnefaldende Forskjelligheder i Benbyg- 

 ningen, hvorved man kan henføre løse Hovedskaller og 

 de vigtigere Skeletdele til hine 3 Slægter. Derimod 

 bør vi endnu udhæve, at Panochthus og Glyptodon 

 (til hvilke de større Arter hørte) havde et meget tykt, 

 højt hvælvet, næsten kuglerundt Panser (Fig. 21), de 

 mindre Hoplophorer derimod (jfr. Fig. 22) et lang- 

 strakt, nedtrykt, ovalt, mere armadilagtigt (højst 2 Alen 

 langt) Panser*); at Panserpladerne i hver af disse Slægter 



Bugskjoldet er ikke endnu iagttaget hos nogen Hoplophor og har 

 muligvis manglet; derimod fandtes det hos begge de to andre 

 Slægter som et sammenhængende, vel afgrænset Stykke. 



